લાખો લોકોને વૈદિક પરંપરા અને સંસ્કૃતિ માટે જાગૃત કરવા તથા સમાજમાંના નાતજાતના ભેદો ભૂલાવીને સંસ્કાર ચિંતન માટે અથાગ પ્રયત્નો કરનારા વેદ મૂર્તિ પંડિતજી એક સ્વસ્થ,તંદુરસ્ત ભારતીય સમાજના ઘડતર માટે પ્રવચનો અને પુસ્તકોના માધ્યમથી એમના જીવનના અંત સુધી કાર્ય કરીને એમના આધ્યાત્મિક સંસ્કારનો વારસો એમના કરોડો અનુયાયીઓ માટે મૂકી ગયા છે.તેઓ એક મહાન વિચારક ,લેખક,ભારતની આઝાદીના લડવૈયા,સમાજ સુધારક તપોનિષ્ઠ યુગ ઋષિ તરીકે હંમેશા યાદ રહેશે.